ഇങ്ങനെ ഗോളടിക്കാമോ!! പതിമൂന്നു ഗോൾ വിജയവുമായി അയാക്സ് | Fanport | Football News Malayalam\nHome Football ഇങ്ങനെ ഗോളടിക്കാമോ!! പതിമൂന്നു ഗോൾ വിജയവുമായി അയാക്സ്\nഡച്ച് ടീമായ അയാക്സ് ഇന്ന് ഗോളടിയിൽ റെക്കോർഡ് ഇട്ടിരിക്കുകയാണ്. ഡച്ച് ലീഗിൽ ഇന്ന് അവരടിച്ച ഗോളുകൾ എണ്ണാൻ കയ്യിലെ വിരലുകൾ മതിയാവില്ല. 13 ഗോളുകൾ ആണ് അയാക്സ് ഇന്ന് അടിച്ചു കൂട്ടിയത്. ഡച്ച് ലീഗിൽ നടന്ന മത്സരത്തിൽ ഇന്ന് വിവിവി വെൻലോയെ നേരിട്ട അയാക്സ് എതിരില്ലാത്ത പതിമൂന്ന് ഗോളുകളുടെ വിജയമാണ് നേടിയത്. അതുമെവേ ഗ്രൗണ്ടിൽ ചെന്നായിരുന്നു ഈ വിജയം.\nഅയാക്സിന്റെ 19കാരനായ ട്രയോരെ അഞ്ച് ഗോളുകൾ നേടുകയും ഒരു അസിസ്റ്റ് സംഭാവന ചെയ്യുകയും ചെയ്ത് ഈ വിജയത്തിന് ചുക്കാൻ പിടിച്ചു. 13, 32, 54, 65, 90 മിനുട്ടുകളിൽ ആയിരുന്നു ട്രയോരെയുടെ ഗോളുകൾ. ഹണ്ടലാർ, എക്കെലങ്കാമ്പ് എന്നിവർ രണ്ട് ഗോളുകളും ടാഡിച്, ആന്റണി, ബ്ലിൻഡ്, മാർട്ടിനസ് എന്നിവർ ഒരോ ഗോൾ വീതവും നേടി. 45 ഷോട്ടുകൾ ആണ് അയാക്സ് ഇന്ന് തൊടുത്തത് എന്നത് തന്നെ മത്സരത്തിൽ അയാക്സിന്റെ ആധിപത്യം എങ്ങനെ ആയിരുന്നു എന്ന് വ്യക്തമാക്കുന്നു. സ്കോർ 4-0ൽ ഇരിക്കെ എതിർ ടീം ചുവപ്പ് കാരണം പത്ത് പേരായി ചുരിങ്ങിയതാണ് ഇത്രയും ഗോളുകളിലേക്ക് കളി എത്താൻ കാരണം.\nPrevious articleസാഹയുടെ മികവിൽ ക്രിസ്റ്റൽ പാലസ് വിജയം!!\nNext articleഹാട്രിക്ക് ഹീറോ ലെവൻഡോസ്കി, ഫ്രാങ്ക്ഫർട്ടിനെ തകർത്ത് ബയേൺ മ്യൂണിക്ക്


ഇരുളകന്നു. കേരളം സമ്പൂര്‍ണ്ണ വെളിച്ചത്തിന്റെ നിറവില് – Shri. M. M. Mani\nHomepage > Blog > News > ഇരുളകന്നു. കേരളം സമ്പൂര്‍ണ്ണ വെളിച്ചത്തിന്റെ നിറവില്\nComments ഇരുളകന്നു. കേരളം സമ്പൂര്‍ണ്ണ വെളിച്ചത്തിന്റെ നിറവില് Comments\nഇടതുപക്ഷ സര്‍ക്കാര് ഒരു വര്‍ഷം പൂര്‍ത്തിയാക്കുമ്പോള് തന്നെ വൈദ്യുതി വകുപ്പ് അതിന്റെ ചരിത്രപരമായ ദൗത്യം നിറവേറിയിരിക്കുകയാണ്. മുഴുവന് വീടുകളിലും വൈദ്യുതി എത്തിച്ചുകൊണ്ട് കേരളം സമ്പൂര്‍ണ്ണ വൈദ്യുതീകരണ സംസ്ഥാനമായി മാറിയിരിക്കുന്നു. ഇതിന്റെ ഭാഗമായി ഒന്നരലക്ഷം വീടുകളില് വെളിച്ചം എത്തി. എം.എല്.എ മാരുടെ പ്രാദേശിക വികസനഫണ്ട് ഉള്‍പ്പെടെ 174 കോടി രൂപയാണ് ഈ പദ്ധതിക്ക് വേണ്ടി ചിലവഴിച്ചത്. വീട് വയറിംഗ് ചെയ്യാന് സാമ്പത്തികമായി ശേഷിയില്ലാത്ത കുടുംബങ്ങളായിരുന്നു പദ്ധതി സമയത്ത് നേരിട്ട വലിയ വെല്ലുവിളി. ഇത് പരിഹരിക്കാന് സന്നദ്ധ സംഘടനകളും, ബോര്‍ഡ് ജീവനക്കാരുടെ സംഘടനകളും നല്‍കിയ സംഭാവന പ്രശംസനീയമാണ്. എന്നിട്ടും ബാക്കി വന്ന 30,000 ത്തോളം വീടുകളില് ബോര്‍ഡ് നേരിട്ട് വയറിംഗ് നടത്തി. ജീവനക്കാരും പൊതുജനങ്ങളും ജനപ്രതിനിധികളും കൈകോര്‍ത്തപ്പോള് വിപ്ലവകരമായ ആ ലക്ഷ്യം നമ്മള് കൈവരിച്ചു. ഒരു വര്‍ഷം പൂര്‍ത്തിയാവുന്ന ഈ വേളയില് ഏറെ അഭിമാനത്തോടെ മുഴുവന് വീടുകളിലും വൈദ്യുതി എത്തിച്ച ആദ്യ സമ്പൂര്‍ണ്ണ വൈദ്യുതീകൃത സംസ്ഥാനമായി കേരളത്തെ ബഹു. മുഖ്യമന്ത്രി മെയ് മാസം 29 ന് 3.30 മണിക്ക് കോഴിക്കോട് വെച്ച് പ്രഖ്യാപിക്കും. ഈ നേട്ടം കൈവരിക്കാന് ആത്മാര്‍ത്ഥമായി പരിശ്രമിച്ച എല്ലാവര്‍ക്കും എന്റെ നന്ദി രേഖപ്പെടുത്തുന്നു.\nPrev Previous post: കുടിയേറ്റ ജനതയുടെ സ്വപ്നം പൂവണിഞ്ഞു. വാക്കുപാലിച്ച് ഇടത് സർക്കാർ\nNext Next post: പള്ളിവാസല് വിപുലീകരണ പദ്ധതി – നിര്‍മ്മാണ പ്രവര്‍ത്തനം പുനരാരംഭിച്ചു.


jio Archives - MyKochi Online\nചൈനീസ് കമ്പനികളെ ഇന്ത്യയില് നിന്നു പുറത്താക്കാനുള്ള ശ്രമത്തിന്റെ ഭാഗമെന്നു പറഞ്ഞു കേള്‍ക്കുന്ന, റിലയന്‍സിന്റെ വില കുറഞ്ഞ ആന്‍ഡ്രോയിഡ് ഫോണുകള് അടുത്ത വര്‍ഷം ആദ്യം തന്നെ വിപണിയിലെത്തിയേക്കുമെന്നും അവയുടെ തുടക്ക വില 4,000 രൂപയായിരിക്കുമെന്നും പുതിയ റിപ്പോര്‍ട്ടുകള് പറയുന്നു. പുതിയ, വിലക്കുറവുള്ള 4ജി, 5ജി ഹാന്‍ഡ്‌സെറ്റുകളായിരിക്കും ഇന്ത്യയ്ക്കായി ജിയോയും ഗൂഗിളും ചേര്‍ന്നു നിര്‍മിക്കുക. തങ്ങള്‍ക്ക് 20 കോടി ഫോണുകള് അടുത്ത രണ്ടു വര്‍ഷത്തിനുള്ളില് ഇറക്കണമെന്ന ലക്ഷ്യവുമായാണ് റിലയന്‍സ് മുന്നോട്ടു നീങ്ങുന്നതെന്ന് നേരത്തെ വാര്‍ത്തകള് വന്നിരുന്നു. ഫോണിനൊപ്പം വിലകുറഞ്ഞ ഡേറ്റാ […]Read More\nഫ്രീ ഫോൺ , ഒരു വർഷം അൺലിമിറ്റഡ് കോൾ, ഇന്റർനെറ്റ്. ജിയോ ഹാപ്പി\nരാജ്യത്തെ മുൻനിര ടെലികോം കമ്പനിയായ റിലയൻസ് ജിയോ പുതിയ ഓഫറുകൾ പ്രഖ്യാപിച്ചു. സ്മാർട് ഫോണുകൾക്കും ഫീച്ചർ ഫോൺ ഉപയോക്താക്കൾക്കുമായി റിലയൻസ് ജിയോ 2020 ഹാപ്പി ന്യൂ ഇയർ ഓഫർ ആണ് പ്രഖ്യാപിച്ചത്. ജിയോ പറയുന്നത് പോലെ പുതിയ ഓഫർ ലളിതമാണ്. സ്മാർട് ഫോൺ ഉപയോക്താക്കൾക്ക് 2020 രൂപയ്ക്ക് റീചാർജ് ചെയ്താൽ ഒരു വർഷത്തെ പരിധിയില്ലാത്ത സേവനങ്ങൾ ഉപയോഗിക്കാൻ കഴിയും. ഫീച്ചർ ഫോൺ ഉപയോക്താക്കൾക്ക് ജിയോ അധിക ആനുകൂല്യങ്ങൾ നൽകുന്നുണ്ട്. ഈ ഉപയോക്താക്കൾക്ക് 2020 രൂപയുടെ അതേ ഓഫർ […]Read More\nവൈഫൈ ഉണ്ടെങ്കില് ഫോണ് വിളിക്കാം; വോയ്‌സ് ഓവര് വൈഫൈ സേവനമാരംഭിക്കാന് എയര്‍ടെലിന് പിന്നാലെ\nഎയര്‍ടെലിന് പിന്നാലെ രാജ്യത്ത് വൈഫൈ വഴി ഫോണ്‍വിളി സാധ്യമാക്കുന്ന വോയ്‌സ് ഓവര് വൈഫൈ സേവനമാരംഭിക്കാന് റിലയന്‍സ് ജിയോ. ഇന്ത്യയില് ആദ്യമായി വൈഫൈ കോളിങ് സേവനം ആരംഭിച്ചത് എയര്‍ടെലാണ്. എയര്‍ടെലിനെ വെല്ലുവിളിച്ചാണ് റിലയന്‍സ് ജിയോ വൈഫൈ കോളിങ് സേവനത്തിലേക്ക് കടക്കാനൊരുങ്ങുന്നത്. ചില സര്‍ക്കിളുകളില് വോയ്‌സ് ഓവര് വൈഫൈ സേവനത്തിന്റെ പരീക്ഷണം ജിയോ ആരംഭിച്ചതായി ടെലികോം ടോക്ക് റിപ്പോര്‍ട്ട് ചെയ്യുന്നു. എന്നാല് ഇത് സംബന്ധിച്ച് ജിയോ ഔദ്യോഗികമായ പ്രഖ്യാപനങ്ങള് ഒന്നും തന്നെ നടത്തിയിട്ടില്ല. കേരളം, കൊല്‍ക്കത്ത, മഹാരാഷ്ട്ര എന്നിവിടങ്ങളിലാണ് ജിയോ […]Read More


നിയമയുദ്ധത്തിന് പരിസമാപ്തി: കുഞ്ഞാറ്റ ഉര്‍വശിയ്‌ക്കൊപ്പം\nസാമ്പത്തിക വളര്‍ച്ചാനിരക്കില് വന് ഇടിവ്\nThursday 31st May 2012 12:55pm\nThursday 31st May 2012 12:17pm\nഎറണാകുളം : അവസാനം വിജയം ഉര്‍വ്വശിക്കൊപ്പം. ചലച്ചിത്രതാരങ്ങളായ മനോജിന്റെയും ഉര്‍വ്വശിയുടെ മകളായ കുഞ്ഞാറ്റയെ അമ്മയ്‌ക്കൊപ്പം വിടാന് എറണാകുളം കുടുംബകോടതി വിധിച്ചു. കഴിഞ്ഞ അഞ്ചുവര്‍ഷം നീണ്ട നിയമപോരാട്ടത്തിനൊടുവിലാണ് ഉര്‍വ്വശി കേസില് വിജയിക്കുന്നത്.\nവേര്‍പിരിഞ്ഞശേഷം കോടതിനിര്‍ദ്ദേശമനുസരിച്ച് മനോജ്. കെ. ജയനൊപ്പമായിരുന്നു കുഞ്ഞാറ്റയുടെ താമസം. ആഴ്ച്ചയില് ഒരു ദിവസം മാതാവിനൊപ്പം നിര്‍ത്താനും കോടതി അനുവദിച്ചിരുന്നു.\nഉര്‍വ്വശിയുമായുള്ള കേസ് നടന്നുകൊണ്ടിരിക്കെ തന്നെ മനോജ് മറ്റൊരു യുവതിയെ വിവാഹം ചെയ്തിരുന്നു. അതിലൊരു കുട്ടിയുണ്ട്.\nകോടതിവിധിയില് സന്തുഷ്ടയാണെന്ന് ഉര്‍വ്വശി പറഞ്ഞു. തന്റെ സത്യസന്ധത കോടതിക്ക് ബോധ്യപ്പെട്ടതുകൊണ്ടാണ് വിധി തനിക്ക് അനുകൂലമായതെന്നും അവര് പറഞ്ഞു. തന്റെ കൂടെ ജീവിക്കാന് കുഞ്ഞാറ്റയ്ക്ക് ഇഷ്ടമല്ലെന്ന പ്രചരണം ശരിയല്ലെന്ന് അവര് കൂട്ടിച്ചേര്‍ത്തു. അച്ഛനും അമ്മയുമൊത്ത് ജീവിക്കണമെന്നാണ് കോടതിയില് കുഞ്ഞാറ്റ പറഞ്ഞത്. ഇത് സാധ്യമല്ലാതെ വന്നപ്പോള് അമ്മയോടൊപ്പവും ജീവിക്കാന് ഒരുക്കമാണെന്ന് പറഞ്ഞു. ഇതേ തുടര്‍ന്നാണ് കുഞ്ഞിനെ തനിക്ക് വിട്ടു നല്‍കി കൊണ്ടുള്ള നിര്‍ണ്ണായകമായ വിധി വന്നതെന്നും ഉര്‍വശി വ്യക്തമാക്കി.\n‘ഒരമ്മയുടെ സ്‌നേഹം മുഴുവന് കുഞ്ഞാറ്റയ്ക്കു നല്‍കണം. മകള്‍ക്കുവേണ്ടി ജീവിക്കാന് മറ്റൊരു വിവാഹ ജീവിതം ഉണ്ടാകരുതെന്നാണു ഞാന് ആഗ്രഹിച്ചത്.’ ഉര്‍വശി പറഞ്ഞു\nഎന്നാല് വിധിയില് ഇനിയും മേല്‍കോടതിയെ സമീപിക്കാമെന്നതിനാല് മനോജ് തുടര്‍ന്നും നിയമത്തിന്റെ വഴി തേടുമോയെന്നത് കാത്തിരുന്ന് കാണാം.


Kariveppila കറിവേപ്പില: മൈസൂര്‍പ്പാക്ക്\nPosted by സു | Su at 8:42 PM\nഎനിക്കേറ്റവും ഇഷ്ടപ്പെട്ടതാ ഇത്.\nഉണ്ടക്കീട്ടു തന്നെ കാര്യം\nചേച്ചീ, നന്ദീ ട്ടൊ\nJanuary 05, 2008 1:18 AM\nപണ്ട് വളരെ ഇഷ്ടമുണ്ടായിരുന്ന ഒരു സാധനമായിരുന്നു ഇത്! ഇടക്കെപ്പഴോ മടുത്തു! എന്തായാലും ഇനി ഒന്നു ട്രൈ ചെയ്ത് നോക്കിയിട്ട് പറയാം ഇഷ്ടമായോ എന്ന്..! :)\nJanuary 05, 2008 12:15 PM\nഎന്റെ favourite ആണ് ഇത്. എന്താ സൂച്ചീടെ പാക്കിനു കടേലെ അത്ര ഭംഗി ഇല്ലാത്തെ? അത് മുറിക്കുന്നതിന്റെ വ്യത്യാസം ആണൊ?\nJanuary 06, 2008 11:52 PM\nരാജന് :) പരീക്ഷിക്കൂ.\nപ്രിയ :) ഉണ്ടാക്കൂ.\nസതീഷ് :) ശ്രമിക്കൂ.\nഅപര്‍ണ്ണ :) അതൊരു വല്യ കഥയാണ്. ചുരുക്കിപ്പറയാം. ഇവിടേ കടയിലെപ്പോലെ വല്യ ട്രേ ഇല്ല. അടുപ്പത്തുനിന്ന് വാങ്ങിയിട്ട് ആദ്യം ഒരു പ്ലേറ്റിലിട്ടു. അത് നിരത്തിയപ്പോ എനിക്കു ബോധിച്ചില്ല. വേറൊന്നിലിട്ടു. അപ്പോഴേക്കും ഇത് തണുത്തിരുന്നു. പിന്നെ ഞാന് കുറച്ച് പഞ്ചസാര ഇട്ടിരുന്നു. അവസാനം. ഒക്കെക്കൂടെ ഇങ്ങനെ ആയി. കടയില്‍പ്പിന്നെ ഭംഗിയില്ലെങ്കില് ആരെങ്കിലും വാങ്ങുമോ? വീട്ടിലാവുമ്പോള് തിന്നാല് മതിയല്ലോ. ;)


കർഷക പ്രക്ഷോഭങ്ങൾക്ക് ഐക്യദാർഢ്യം പ്രഖ്യാപിച്ച് ഡിവൈഎഫ്ഐ | Kairali News | kairalinewsonline.com\nരാജ്യവ്യാപകമായ കർഷക പ്രക്ഷോഭങ്ങൾക്ക് ഐക്യദാർഢ്യം പ്രഖ്യാപിച്ച് ഡിവൈഎഫ്ഐ. പ്രതീകാത്മകമായി പാർലമെന്‍റ് പാസാക്കിയ കാർഷിക ബില്ലുകളുടെ കോപ്പികൾ കത്തിച്ചുകൊണ്ടായിരുന്നു യുവജന പ്രതിഷേധം. എറണാകുളത്ത് സംഘടിപ്പിച്ച പരിപാടി സംസ്ഥാന സെക്രട്ടറി എ എ റഹിം ഉദ്‌ഘാടനം ചെയ്തു.\nരാജ്യത്താകമാനം നടക്കുന്ന കര്‍ഷക പോരാട്ടങ്ങള്‍ക്ക് ഐക്യദാര്‍ഢ്യം പ്രഖ്യാപിച്ചു കൊണ്ടാണ് ഡിവൈഎഫ്ഐ സംസ്ഥാന കമ്മിറ്റിയുടെ നേതൃത്വത്തില് എറണാകുളത്ത് പ്രതിഷേധ കൂട്ടായ്മ സംഘടിപ്പിച്ചത്. കോവിഡ് മാനദണ്ഡങ്ങള് പാലിച്ച് നടന്ന പ്രതിഷേധ പരിപാടിയില് പ്രതീകാത്മകമായി പാർലമെൻറ്റ് പാസാക്കിയ കാർഷിക ബില്ലുകളുടെ കോപ്പികൾ കത്തിച്ചു.\nഡിവൈഎഫ്ഐ സംസ്ഥാന സെക്രട്ടറി എ എ റഹിം പ്രതിഷേധ പരിപാടി ഉദ്ഘാടനം ചെയ്തു. കോർപ്പറേറ്റുകളുടെ താൽപ്പര്യങ്ങൾ സംരക്ഷിക്കുന്നതിന് വേണ്ടിയാണ് രാജ്യസഭയെ നോക്കുകുത്തിയാക്കി കേന്ദ്രസർക്കാർ കാര്‍ഷിക ബില്ലുകൾ ഏകപക്ഷീയമായി പാസ്സാക്കിയതെന്ന് എ എ റഹീം പറഞ്ഞു.\nകർഷകർ നടത്തുന്ന പോരാട്ടങ്ങൾക്ക് എല്ലാവിധ പിന്തുണയും സമരയവ്വനം നൽകുമെന്ന് സംസ്ഥാന പ്രസിഡന്‍റ് എസ് സതീഷ് ആഹ്വാനം ചെയ്തു.\nസംസ്ഥാന വൈസ് പ്രസിഡന്‍റ് എം വിജിൻ, ജോയിന്‍റ് സെക്രട്ടറി കെ റഫീഖ്, ഡിവൈഎഫ്ഐ എറണാകുളം ജില്ലാ സെക്രട്ടറി എ എ അൻഷാദ്, പ്രസിഡന്‍റ് പ്രിന്‍സി കുര്യാക്കോസ് എന്നിവര് നേതൃത്വം നല്‍കി\nTags: A A RahimDYFIKERALA


'ക്രിസ്റ്റ്യാനോ പോയതോടെ റയല് മാഡ്രിഡ് ഒരു ടീമായി' - ബെയ്ല് | Bale says Real Madrid more ofateam without Ronaldo\nSep 17, 2018, 08:41 PM IST\nഈ സീസണില് പോര്‍ച്ചുഗീസ് താരമില്ലാതെ കളിച്ച നാല് മത്സരങ്ങളില് മൂന്ന് വിജയവും ഒരു സമനിലയും റയല് നേടി.\nPhoto Courtesy: Reuters/ Facebook\nമാഡ്രിഡ്: ക്രിസ്റ്റിയാനോ റൊണാള്‍ഡോ പോയശേഷം മുമ്പുള്ളതിനേക്കാള് കൂടുതല് ഒത്തിണക്കത്തോടെയാണ് റയല് മാഡ്രിഡ് കളിക്കുന്നതെന്ന് ഗരെത് ബെയ്ല്. റൊണാള്‍ഡോ പോയതോടെ കുറച്ചുകൂടി ശാന്തമായി കളിക്കാനാകുന്നുണ്ട്. നേരത്തെ റൊണാള്‍ഡോയെ ചുറ്റിപ്പറ്റിയായിരുന്നു കളി മെനഞ്ഞിരുന്നത്. എന്നാലിപ്പോള് കൂടുതല് ഒത്തൊരുമയോടെയാണ് ടീം കളിക്കുന്നത്. ഒരു താരത്തെ മാത്രം ആശ്രയിച്ചല്ല കളി. ഡെയ്‌ലി മെയ്‌ലിന് നല്‍കിയ അഭിമുഖത്തില് വെയ്ല്‍സ് വിങ്ങര് പറയുന്നു.\nകഴിഞ്ഞ സീസണ് അവസാനത്തോടെ റയല് വിട്ട് റൊണാള്‍ഡോ ഇറ്റാലിയന് കരുത്തരായ യുവന്റസിലേക്ക് കൂടുമാറിയിരുന്നു. ഈ സീസണില് പോര്‍ച്ചുഗീസ് താരമില്ലാതെ കളിച്ച നാല് മത്സരങ്ങളില് മൂന്ന് വിജയവും ഒരു സമനിലയും റയല് നേടി. ബുധനാഴ്ച്ചയാണ് റയലിന്റെ ചാമ്പ്യന്‍സ് ലീഗിലെ മത്സരങ്ങള് തുടങ്ങുന്നത്. സാന്റിയാഗോ ബെര്‍ണാബ്യൂവില് നടക്കുന്ന മത്സരത്തില് എ.എസ് റോമയാണ് എതിരാളികള്.\nകഴിഞ്ഞ ചാമ്പ്യന്‍സ് ലീഗ് ഫൈനലില് ലിവര്‍പൂളിനെ 3-1ന് തോല്‍പ്പിച്ച് റയല് കിരീടം നേടിയപ്പോള് ബെയ്ല് ഇരട്ടഗോളടിച്ചിരുന്നു. അന്ന് പകരക്കാരനായാണ് താരം കളത്തിലിറങ്ങിയത്. സ്റ്റാര്‍ട്ടിങ് ഇലവനില് തന്നെ ഉള്‍പ്പെടുത്താതതില് അന്ന് സിദാനോട് ദേഷ്യമുണ്ടായിരുന്നെന്നും ബെയ്ല് വെളിപ്പെടുത്തി. 'സത്യം പറഞ്ഞാല് അന്ന് ഞാന് ദേഷ്യത്തിലായിരുന്നു. സ്റ്റാര്‍ട്ടിങ് ഇലവനില് ഞാന് സ്ഥാനം അര്‍ഹിച്ചിരുന്നു. ഞാന് മികച്ച ഫോമില് കളിച്ചിട്ടും എന്നെ മാറ്റിയതിലായിരുന്നു നിരാശ. അതുകൊണ്ടുതന്നെ ദേഷ്യം പുറത്തുകാണിക്കാതിരിക്കുക എന്നത് ഏറെ ബുദ്ധിമുട്ടേറിയ കാര്യമായിരുന്നു' ബെയ്ല് വ്യക്തമാക്കുന്നു.\nContent Highlights: Bale says Real Madrid more ofateam without Ronaldo


ഇന്‍സ്റ്റഗ്രാമില് മരണക്കുറിപ്പ്: കുടുംബാംഗങ്ങളെ വെടിവെച്ചു കൊന്ന ശേഷം സഹോദരങ്ങള് ആത്മഹത്യ ചെയ്തു\n2021-04-07 05:42:23 pm IST\nടെക്‌സസ്: ബംഗ്ലാദേശില് നിന്നും അമേരിക്കയിലെ ടെക്‌സസിലെ അലന് പട്ടണത്തില് താമസമാക്കിയ ഒരു കുടുംബത്തിലെ ആറുപേര് മരിച്ച നിലയില് കണ്ടെത്തി. ആറ് പേരെയും വെടിയേറ്റ് മരിച്ച നിലയിലാണ് കണ്ടെത്തിയത്.\nമാതാപിതാക്കളായ തൗഹിദുള് ഇസ്ലാം (54), ഐറിന് ഇസ്ലാം (56) മുത്തശ്ശി അല്‍റ്റഷന് നിസ്സ( 77), ഇരട്ട സഹോദരങ്ങളായ ഫര്‍ബീന് തൗഹീറു, ഫര്‍ഹാന് തൗഹീറു (19), ജേഷ്ഠ സഹോദരന് തന്‍വിര് തൗഹിറു (21) എന്നിവരാണ് വീട്ടില് വെടിയേറ്റ് മരിച്ചത്. ഫര്‍ബീനും ജേഷ്ഠന് തന്‍വീറും മറ്റുള്ളവരെ വെടിവച്ചു കൊലപ്പെടുത്തിയതിനു ശേഷം ആത്മഹത്യ ചെയ്യുകയായിരുന്നു എന്നാണ് പൊലീസിന്റെ കണ്ടെത്തല്. മൃതശരീരം അഴുകി തുടങ്ങിയ നിലയിലാണ് പൊലീസ് കണ്ടെത്തിയത്. കൊല്ലപ്പെട്ട മുത്തശ്ശി ടെക്‌സസ് സന്ദര്‍ശനത്തിനായി ബംഗ്ലാദേശില് നിന്നെത്തിയതായിരുന്നു.\nഇരു സഹോദരങ്ങളും വര്‍ഷങ്ങളായി വിഷാദ രോഗത്തിന് അടിമകളാണ് പറയുന്നു. 2016 മുതല് ഫര്‍ഹാന് വിഷാദ രോഗത്തിന് അടിമയായിരുന്നു. രണ്ട് തവണ ആത്മഹത്യയ്ക്ക് ശ്രമിച്ചിരുന്നതായും അടുത്ത സുഹൃത്തുക്കള് പറയുന്നു. മരണത്തെക്കുറിച്ച് ഇന്‍സ്റ്റഗ്രാമില് ഫര്‍ഹാന് പോസ്റ്റിട്ടിരുന്നു. മരണത്തക്കുറിച്ച് പോസ്റ്റില് വിശദീകരിക്കുകയും ചെയ്തിരുന്നു. കൊലപാതകം എങ്ങനെ നടത്തുമെന്നും ഫര്‍ഹാന് വിശദീകരിച്ചിരുന്നു.\nഞങ്ങള് രണ്ടു തോക്കു വാങ്ങും. ഞാന് ഇരട്ടസഹോദരിയെയും മുത്തശ്ശിയെയും വെടിവെയ്ക്കും ജേഷ്ഠ സഹോദരന് തന്‍വീര് മാതാപിതാക്കളെ വെടിവെയ്ക്കും. പിന്നീട് ഞങ്ങള് സ്വയം വെടിവച്ചു മരിക്കുമെന്ന് ഫര്‍ഹാന്റെ ഇന്‍സ്റ്റഗ്രാമം പോസ്റ്റില് പറയുന്നു. നീണ്ട ആത്മഹത്യ കുറിപ്പും ഫര്‍ഹാന് പങ്കുവെച്ചിരുന്നു. സന്തോഷത്തിന് വേണ്ടിയാണ് ജീവിക്കേണ്ടത്. ഒരാള് സന്തോവാനല്ലെങ്കില് ജീവിക്കാന് പാടില്ലെന്ന് ഫര്‍ഹാന് പറയുന്നു.\nഎന്തുകൊണ്ടാണ് തന്റെ കുടുംബത്തെ കൊല ചെയ്യാന് പോകുന്നതിനെ കുറിച്ചും വിവരിച്ചിട്ടുണ്ട്. താന് ആത്മഹത്യ ചെയ്യുമ്പോള് ആ വിയോഗത്തില് അവര് നിരാശപ്പെടും. കുറ്റബോധം, നിരാശ എന്നിവ ജീവിതകാലം മുഴുവന് അവരെ പിന്തുടരും. അവ അനുഭവിച്ച് സന്തോഷമല്ലാത്ത ജീവിതം അവര് നയിക്കേണ്ടി വരും. അതുകൊണ്ട് അവരെ അത്തരത്തിലൊരു ദുഖത്തിലേക്ക് തള്ളിവിടുന്നില്ല. കുടുംബത്തെ കൊലപ്പെടുത്തുന്നതിലൂടെ എനിക്ക് അവര്‍ക്ക് ഒരു ഉപകാരം ചെയ്യാനും അവരെ എന്നോടൊപ്പം കൊണ്ടുപോകാനും കഴിയുമെന്ന് ഫര്‍ഹാന് ഇന്‍സ്റ്റഗ്രാമില് കുറിച്ചു. ഇവരുടെ മരണത്തില് ടെക്‌സസ് ബംഗ്ലദേശ് അസോസിയേഷന് നടുക്കം പ്രകടിപ്പിച്ചു.\nsuicide murder brothers killed four family members Bangladesh texas


Sharafiyya | പ്രവാസികളിൽ ഹർത്താൽ പ്രതീതി ജനിപ്പിച്ചു ഷറഫിയ്യ - MarunadanMalayali.com\nMarch 23, 2020 | 04:37 PM IST | Permalink\nജിദ്ദ: കൊറോണ വൈറസ് വ്യാപനം തടയുന്നതിന് വേണ്ടി സൗദി സർക്കാർ കർശനമായ നടപടികൾ സ്വീകരിച്ചു വരികയാണ്. ഇതിന്റെ ഭാഗമായി ജനങ്ങൾക്ക് ഭക്ഷണ സാധനങ്ങൾ ലഭിക്കുന്ന കടകളും മരുന്ന് കടകളും ഒഴികെ മറ്റെല്ലാം അടച്ചിട്ടിരിക്കുകയാണ്. ജന നിബിഡമാവാറുള്ള മാളുകളും സൂഖുകളും എല്ലാം ഒഴിഞ്ഞു കിടക്കുന്നു. വിദ്യാഭ്യാസ സ്ഥാപനങ്ങളും ഓഫിസുകളും അവധിയായതിനാൽ റോഡിൽ വാഹനങ്ങൾ നാമമാത്രം. മൊത്തത്തിൽ ഇപ്പോൾ നാട്ടിലെ ഒരു ഹർത്താൽ പ്രതീതിയാണ് ഇവിടെ അനുഭവപ്പെടുന്നത്.\nജിദ്ദയിൽ മലയാളികളുടെ സംഗമ കേന്ദ്രമായ ഷറഫിയ്യയും പൂർണ്ണമായി അടഞ്ഞു കിടക്കുകയാണ്. വാരാന്ത്യങ്ങളിൽ ജനനിബിഡമാവാറുള്ള ഷറഫിയ്യ ഇപ്പോൾ ശോകമൂകമാണ്. വിശേഷങ്ങൾ പങ്കു വെക്കാനും സൗഹൃദങ്ങൾ പുതുക്കാനും നാടൻ ഭക്ഷണം കഴിക്കാനും എല്ലാ ആഴ്ചയിലും ഷറഫിയ്യ സന്ദർശിക്കുന്ന നിരവധി മലയാളികൾ ജിദ്ദയിലും പരിസര പ്രദേശങ്ങളിലും ഉണ്ട്. വാരാന്ത്യങ്ങളിൽ ഷറഫിയ്യയിൽ വന്ന് നിൽക്കൽ എന്നത് മലയാളികളുടെ വർഷങ്ങളായുള്ള ഒരു ശീലമാണ്. ഈ നിറുത്തത്തെ ഹജ്ജ് വേളയിൽ അറഫയിലെ നിറുത്തത്തോട് പലരും ഉപമിക്കാറുണ്ട്.\nകലയും സാഹിത്യവും മാനവിക മൂല്യങ്ങൾ ഉയർത്തിപ്പിടിക്കുന്നതാകണം\nജിദ്ദാ സെൻട്രൽ സാഹിത്യോത്സവ്; കലാ കിരീടം ഷറഫിയ്യ, ബവാദി സെക്ടറുകൾ പങ്കിട്ടെടുത്തു\nജിദ്ദയിൽ ഒ ഐ സി സി സംഘടിപ്പിച്ച 'പൗരത്വ ഭേദഗതി നിയമവും ഇന്ത്യൻ ഭരണ ഘടനയും' എന്ന വിഷയത്തിൽ ജസ്റ്റിസ് കമാൽ പാഷ മുഖ്യ പ്രഭാകനായി\nദാറുൽ ഹികം സാരഥികൾക്ക് സ്വീകരണം നൽകി\nഎന്നാൽ ഇപ്പോൾ ഷറഫിയ്യയിൽ ജനങ്ങൾ കൂട്ടം കുടി നിന്നിരുന്ന സ്ഥലങ്ങളെല്ലാം വിജനമാണ്. മലയാളികൾ ജോലി ചെയ്യുന്ന കച്ചവട - സേവന സ്ഥാപനങ്ങളെല്ലാം അടഞ്ഞു കിടക്കുന്നു. ബൂഫിയകളും റെസ്റ്റോറന്റുകളും ഭക്ഷണം പാർസലായി മാത്രം നൽകുന്നുണ്ടെങ്കിലും കച്ചവടം വളരെ കുറവാണ്. ഇത് സാമ്പത്തികമായി മലയാളി പ്രവാസികളെ പ്രതികൂലമായി ബാധിച്ചിരിക്കുന്നു. പലർക്കും ജോലി നഷ്ടപ്പെടാനും ശമ്പളം വെട്ടിക്കുറക്കാനും ഇത് കാരണമായേക്കും. ഇങ്ങനെ സംഭവിച്ചാൽ കേരളത്തിലെ നിരവധി കുടുംബങ്ങൾ പട്ടിണിയിലാവും.\nകേരളത്തിലെ മിക്കവാറും എല്ലാ മത- രാഷ്ട്രീയ - സാമൂഹ്യ സംഘടനകൾക്കും പ്രവാസി ഘടകങ്ങൾ ഉണ്ട്. അവയുടെയെല്ലാം ഓഫിസുകൾ പ്രവർത്തിക്കുന്നത് ഷറഫിയ്യയിൽ ആണ് . ഇവയുടെ കീഴിൽ വാരാന്ത്യങ്ങളിൽ യോഗങ്ങളും ക്ളാസ്സുകളും പൊതു പരിപാടികളും നടക്കാറുണ്ട്. എല്ലാ ആഴ്ചകളിലും പൊതു പരിപാടികൾ നടക്കാറുള്ള ഷറഫിയ്യയിലെ ഇമ്പാല ഗാർഡൻ നാട്ടിൽ നടക്കുന്ന പൊതു പരിപാടികളുടെ ഒരു പരിച്ഛേദം തന്നെയാണ്. എന്നാൽ കൊറോണ വൈറസ് ഭീതി കാരണം എല്ലാ സംഘടനകളും മീറ്റിങ്ങുകളും പൊതു പരിപാടികളും തല്ക്കാലം നിറുത്തി വെച്ചിരിക്കുകയാണ്.\nകേരളത്തിൽ ഹർത്താലുകളും കടയടപ്പുമെല്ലാം ഇടയ്ക്കിടെ ഉണ്ടാവാറുണ്ടെകിലും പ്രവാസികൾക്ക് ഇത്തരം ഒരനുഭവം ഇതാദ്യമാണ്. ആയതിനാൽ ഇപ്പോൾ അടഞ്ഞു കിടക്കുന്ന ഷറഫിയ്യയിൽ വരുന്ന മലയാളിയുടെ മനസ്സിൽ ഓടിയെത്തുന്നത് കേരളത്തിലെ ഹർത്താൽ ഓർമ്മകളാണ്.


ഈ വാര്‍ത്തയെ ആശ്രയിച്ച് ട്വീറ്റ് ചെയ്യില്ല; വിദ്യാര്‍ത്ഥികളെ തീവ്രവാദികളാക്കിയ ജനം ടിവിയെ തള്ളി ജന്മഭൂമി മുന് എഡിറ്റര് - BIGNEWSLIVE | Latest Malayalam News\nജനം ടിവിയെ പരോക്ഷമായി തള്ളി ജന്മഭൂമി മുന് എഡിറ്റര് കെവിഎസ് ഹരിദാസ്.\nകൊച്ചി: വര്‍ക്കല സിഎച്ച് മുഹമ്മദ് കോയ മെമ്മോറിയല് കോളേജിലെ വിദ്യാര്‍ത്ഥികള് നടത്തിയ ആഘോഷപരിപാടികളെ അല്‍ഖ്വയ്ദ ഐക്യദാര്‍ഢ്യമാണെന്ന് റിപ്പോര്‍ട്ട് ചെയ്ത ജനം ടിവിയെ പരോക്ഷമായി തള്ളി ജന്മഭൂമി മുന് എഡിറ്റര് കെവിഎസ് ഹരിദാസ്. ഇത്തരം വാര്‍ത്തകളെ ആശ്രയിച്ച് ട്വീറ്റ് ചെയ്യാന് പോകില്ലെന്നും ആ ട്വീറ്റ് പിന്‍വലിക്കാന് നോക്കാമെന്നും ഹരിദാസ് പറഞ്ഞു.\nവര്‍ക്കല കോളേജിലെ വിദ്യാര്‍ത്ഥികള്‍ക്കെതിരെ നടന്നത് കള്ള പ്രചാരണമോ? എന്ന ചോദ്യമുയര്‍ത്തിയുള്ള ഏഷ്യനെറ്റ് ന്യൂസ് അവര് ചര്‍ച്ചയിലാണ് ഹരിദാസ് ഇക്കാര്യം വ്യക്തമാക്കിയത്. സത്യവിരുദ്ധമായ വാര്‍ത്തകള് പ്രചരിപ്പിക്കാന് പാടില്ലെന്നും തെറ്റ് വന്നാല് തിരുത്തുകയും വേണമെന്നും പറഞ്ഞ അദ്ദേഹം ആ വാര്‍ത്തകളില് നിന്ന് തനിക്ക് കിട്ടിയ സൂചനകള് ഇതൊരു ഔദ്യോഗിക സോഴ്സില് നിന്ന് വന്നതാണെന്നും പറഞ്ഞു.\nഅതിന്റെ വിശദാംശങ്ങള് തനിക്ക് അറിയില്ല. ജമ്മു കാശ്മീരിലും ഇസ്ലാം രാജ്യങ്ങളിലുമൊക്കെ ഇത്തരം വസ്ത്രം കെട്ടി നടക്കുന്നതെല്ലാം കണ്ടിട്ടുണ്ട്. അതിന്റെ ആവര്‍ത്തനം പോലെയാണ് ആദ്യം മനസില് വരികയുള്ളൂ. കേരളത്തില് ഇത് നടക്കില്ലെന്ന് പറയുമ്പോള് തന്നെ ഇരിട്ടിയിലെ സംഭവങ്ങള് ഇവിടെ തന്നെയാണ് നടന്നതെന്നും ഓര്‍ക്കണമെന്നും അദ്ദേഹം പറഞ്ഞു.\nസര്‍ക്കാര് കോളേജിലും മറ്റ് കോളേജുകളിമെല്ലാം ഇത്തരം പ്രവര്‍ത്തനങ്ങള് പല സ്ഥലങ്ങളിലും നടക്കുന്നുണ്ട്. അത് തടയപ്പെടുക തന്നെ വേണമെന്നും ഹരിദാസ് പറഞ്ഞു. വ്യാജവാര്‍ത്ത നല്‍കിയ ജനം ടിവിയോടുള്ള പ്രതിഷേധത്തിന്റെ ഭാഗമായി കറുപ്പണിഞ്ഞ് തൊപ്പി വെച്ച് കൊണ്ടായിരുന്നു സലിം കുമാര് ചര്‍ച്ചയ്‌ക്കെത്തിയത്.\nTags: Janm TVJanmabhumiKeralapolitics\nസോഷ്യല് മീഡിയ പാസ്‌വേഡിനെ ചൊല്ലി തര്‍ക്കം; യുവതിയെ മര്‍ദ്ദിച്ച് അവശയാക്കി വീട്ടില് പൂട്ടിയിട്ടു


ഇറാന് പാര്‍ലമെന്റിനകത്തും ഖൊമേനി ശവകൂടീരത്തിലും ആക്രമണം; ഒരാള് കൊല്ലപ്പെട്ടെന്ന് റിപ്പോര്‍ട്ട്; ഏറ്റുമുട്ടല് തുടരുന്നു\nTue Nov 20 2018 18:00:51 GMT+0530 (IST)\nNarada Desk| Updated On: 2017-06-07 07:17:02.0 | Location : ടെഹ്റാൻ\nഇറാന്റെ മുന് പരമോന്നത നേതാവ് ആയത്തുള്ള ഖൊമൈനിയുടെ ശവകുടീരത്തിനു നേരെയും ആക്രമണമുണ്ടായി. പാര്‍ലമെന്റിനുള്ളില് കടന്ന മൂന്ന് തീവ്രവാദികള് വെടിവെപ്പ് തുടരുകയാണ്. സുരക്ഷാ സേന പാര്‍ലമെന്റ് മന്ദിരം വളഞ്ഞിരിക്കുകയാണ്.\nഇറാന് പാര്‍ലമെന്റിനകത്തും തെക്കന് ടെഹ്‌റാനിലെ ആയത്തുള്ള ഖൊമേനിയുടെ ശവകുടീരത്തിലുമാണ് ആക്രമണമുണ്ടായത്. ചാവേറാണ് ശവകൂടീരത്തിനു നേരെ ആക്രമണം നടത്തിയതെന്ന് ഇറാന് വാര്‍ത്താ ഏജന്‍സികളായ മെഹ്‌റും ഫാര്‍സുമാണ് ഇക്കാര്യം റിപ്പോര്‍ട്ട് ചെയ്തത്. പാര്‍ലമെന്റിനകത്ത് നുഴഞ്ഞുകയറിയ ആയുധധാരികള് വെടിവെപ്പ് തുടരുകയാണ്.\nആക്രമണത്തില് ഒരാള് കൊല്ലപ്പെട്ടതായി സ്ഥരീകരിക്കാത്ത റിപ്പോര്‍ട്ടുകളുണ്ട്. ശവകുടീരത്തിൽ ആക്രമണം നടത്തിയ ചാവേർ കൊല്ലപ്പെട്ടു. അക്രമികളിൽ ഒരാൾ കീഴടങ്ങി, മറ്റൊരു സ്ത്രീയെ അറസ്റ്റ് ചെയ്തിട്ടുണ്ട്. സംഭവം വിലയിരുത്താൻ ഇറാൻ ആഭ്യന്തര മന്ത്രാലയം അടിയന്തര യോഗം ചേരുന്നുണ്ട്.\nപാര്‍ലമെന്റിനകത്ത് ആളുകളെ ബന്ദികളാക്കി വെച്ചതായും വാര്‍ത്തകള് പുറത്തുവരുന്നുണ്ട്. പാര്‍ലമെന്റ് മന്ദിരത്തിന് 20 കിലോമീറ്റര് അകലെയാണ് ഖൊമേനി മുസോളിയം. ഇറാനിലെ പ്രധാന തീര്‍ത്ഥാടന കേന്ദ്രമാണ്.\nആക്രമണത്തിനു പിന്നില് ആരെന്ന് വ്യക്തമായിട്ടില്ല. രാവിലെ 10.45 ഓടെയാണ് പാര്‍ലമെന്റിന്റെ കവാടത്തിനു സമീപത്തു നിന്ന് വെടിവെയ്ക്കുന്ന ശബ്ദം കേട്ടത്. അക്രമണത്തെ തുടര്‍ന്ന് പാര്‍ലമെന്റ് ഹാളിന്റെ അകത്തേയ്ക്കും പുറത്തേയ്ക്കുമുള്ള കവാടങ്ങളടച്ചു.


പാച്ച് ബഡ്ഡിങ് പഴച്ചെടികളിലും - budding and grafting on fruiting plants-Kerala-agriculture-home\nറബ്ബറില് മാത്രം പ്രയോഗിച്ച് വിജയിപ്പിക്കുന്ന പാച്ച് ബഡ്ഡിങ് ഫലവര്‍ഗത്തൈകളിലും ഒട്ടിച്ച് വിജയം കൈവരിക്കാം. മാവ്, പ്ലാവ്, ജാതി, റംബുട്ടാന്, ഫിലോസാന്, മാങ്കോസ്റ്റിന്, നാരകം, സീതപ്പഴം തുടങ്ങിയവയില് ഈ രീതി നല്ല പ്രായോഗികഫലം തരുന്നു. പല നഴ്‌സറിക്കാരും ഇപ്പോഴിത് പ്രാവര്‍ത്തികമാക്കുന്നുണ്ട്.\nറോസ് ചെടികള്‍ക്ക് സര്‍വസാധാരണയായി ഉപയോഗിക്കുന്ന ' T ' മുകുളനം അഥവാ, ഷീല്‍ഡ് മുകുളനം, പാളീ മുകുളനം എന്നീ രണ്ട് രീതികളിലാണ് ഒട്ടിച്ചെടുക്കുന്നത്. സാധാരണഗതിയില് എപ്പികോട്ടൈല് ഗ്രാഫ്റ്റിങ്, അപ്രോച്ച് ഗ്രാഫ്റ്റിങ് എന്നീ രീതികളില് ഒട്ടിച്ചെടുക്കുന്ന തൈകള് വളര്‍ന്നുവരുവാന് വേണ്ട സമയത്തെക്കാള് എളുപ്പം മേല്‍പ്പറഞ്ഞ രീതി നടത്താമെന്നതിനുപുറമെ ബഡ്ഡില് നിന്നും വളരുന്ന തൈകള്‍ക്ക് കരുത്തും ശേഷിയും കൂടുതലുമാണ്.\nസ്റ്റോക്കില് ഉണ്ടാക്കുന്ന മുറിവിന് ഇംഗ്ലീഷിലെ ' T 'യുടെ ആകൃതിയായതുകൊണ്ട് ഇതിനെ ' T ' മുകുളനം എന്നും മുകുളനത്തിന് പരിചയുടെ ആകൃതി ഉള്ളതുകൊണ്ട് ഷീല്‍ഡ് മുകുളനം എന്നും പറയുന്നു. സാധാരണ റോസ്, ചെമ്പരത്തി ഇവയിലാണ് കൂടുതല് അഭികാമ്യമെങ്കിലും മുന്‍പറഞ്ഞ ഇനങ്ങളില് ഈ രീതി വിജയിപ്പിക്കാം. വിത്തിട്ട് കിളര്‍പ്പിച്ചോ, കമ്പുമുറിച്ചുനട്ടോ സ്റ്റോക്ക് ഉണ്ടാക്കാം.6ന്ദ 8 ഇഞ്ച് വലിപ്പത്തിലുള്ള പ്ലാസ്റ്റിക് കൂടുകളില് മേല്‍മണ്ണും മണലും ചാണകപ്പൊടിയും തുല്യഅളവില് നിറച്ച മിശ്രിതമാണ് നല്ലത്. തൈ വളര്‍ന്ന് നാലുമാസം കഴിഞ്ഞ് പെന്‍സില് വണ്ണമാകുമ്പോള് ബഡ്ഡ് ഒട്ടിക്കാം.സ്റ്റോക്കിന്റെ മണ്‍നിരപ്പില് നിന്നും5മുതല് 10 സെ. മീറ്റര് വരെയുള്ള ഇലകള് നീക്കംചെയ്ത ഭാഗത്ത് അര സെന്റിമീറ്റര് നീളത്തില് സമാന്തരമായി പുറംതൊലി മാത്രം മൂര്‍ച്ചയുള്ള കത്തികൊണ്ട് ഒരു മുറിവുണ്ടാക്കുക. ഇതിന്റെ മധ്യഭാഗത്തുനിന്ന് താഴോട്ട് 2-3 സെ.മീ. നീളത്തില് ലംബമായി പുറംതൊലിയുടെ താഴ്ചയില് മുറിക്കുക. രണ്ട് മുറിവുകളും മുട്ടുന്നഭാഗത്ത് കത്തികൊണ്ട് പുറംതൊലി വേര്‍പെട്ടുപോകാതെ അടര്‍ത്തിനിര്‍ത്തിയശേഷം ഏത് ഇനമാണോ ഒട്ടിക്കാന് ഉദ്ദേശിക്കുന്നത് അതിന്റെ ഇളംതണ്ടുകള് തിരഞ്ഞെടുത്ത് ഇലഞെട്ട് നിലനിര്‍ത്തി ഇല നീക്കണം. മുകുളം തണ്ടിന്റെ വലിപ്പവും മുറികളുടെ നീളവുമനുസരിച്ച് 2,3 സെ.മീ. നീളത്തില് തൊലിയും തടിയും അടക്കം ചെത്തിയെടുത്ത് പുറംതൊലിക്ക് ക്ഷതമേല്‍ക്കാതെ തടിഭാഗം അടര്‍ത്തിക്കളഞ്ഞ് സ്റ്റോക്കിലുള്ള മുറിവിനനുസൃതമായി മുകുളത്തിന്റെ നീളം ക്രമപ്പെടുത്തുക. ഇത് സ്റ്റോക്കിലെ വിടര്‍ത്തിയ തൊലിക്കുള്ളില് കടത്തി മുകുളം കഴിവതും താഴേക്ക് അമര്‍ത്തി ഉറപ്പിച്ച് പ്ലാസ്റ്റിക് നാടയോ മെഴുകുതുണിയോ കൊണ്ട് മുകുളം പുറത്തേക്ക് കാണത്തക്കവിധം വെള്ളവും കാറ്റും തട്ടാതെ ചുറ്റിക്കെട്ടണം. എന്നാല് സമചതുരത്തിലോ ദീര്‍ഘചതുരാകൃതിയിലോ മുറിവുണ്ടാക്കി അതിനനുസരണമായി ഒരു മുകുളം ഒട്ടിച്ചെടുക്കുന്നതാണ് പാച്ച് ബഡ്ഡിങ്. ഒട്ടിച്ചുകഴിഞ്ഞാല് കാലതാമസം വരുന്നവയ്ക്കാണ് ഈ രീതി നല്ലത്. ഇപ്പോള് ഈ രീതിയാണ് നല്ലതെന്ന് അനുഭവസ്ഥര് പറയുന്നു.\nപ്രത്യേകിച്ച്, അന്യമായിക്കൊണ്ടിരിക്കുന്നതും അപൂര്‍വമായി കാണപ്പെടുന്നതുമായ പ്ലാവിനങ്ങള്, മാവ് ഇവയുടെ ഒന്നോ രണ്ടോ ചെറുകൊമ്പുകള് ഇവ യാത്രാവേളയില് ശേഖരിച്ചുകൊണ്ട് വന്നും ഒട്ടിക്കാം. ഇലകൊഴിഞ്ഞ തണ്ടുകളിലെ മൂപ്പുകൂടിയ മുകുളത്തിനും തൊലിക്കും കനക്കൂടുതല് ഉണ്ടാവാം. സ്റ്റോക്ക് ഒട്ടാന് പരുവമായാല് ചുവട്ടില് നിന്നും 10-15 സെ.മീ. ഉയരത്തില് സമചതുരാകൃതിയില് 1-2 സെ.മീ. വിസ്താരത്തില് തൊലിമാത്രം ഇളക്കിമാറ്റുക. അതിനുശേഷം തിരഞ്ഞെടുത്ത മുകുളം ഒട്ടുതടിയില് നിന്ന് പുറത്തേക്ക് തള്ളിനില്‍ക്കാത്തതും നിരപ്പുള്ളതുമായവയെ സൂക്ഷ്മതയോടെ സ്റ്റോക്കിലെ തൊലി ഇളക്കിയതുമാതിരി ഒട്ടുതടിയിലെ ഒരു മുകുളം അടയാളപ്പെടുത്തി ഇളക്കിമാറ്റി നാലരികും സ്റ്റോക്കിലെ മുറിവുമായി ചേര്‍ന്നിരിക്കത്തക്കവിധം പാടില് കടത്തി അമര്‍ത്തിവെച്ച് മുകുളം ഒഴികെയുള്ള സ്ഥലം പ്ലാസ്റ്റിക് നാടകൊണ്ട് ചുറ്റിക്കെട്ടി നീരാവി അറകളിലോ അതല്ലെങ്കില് ഓരോ ചെടിയെയും പോളികവറുകൊണ്ട് മൂടി ഒട്ടിന്റെ അടിഭാഗത്തിന് താഴെയായോ കെട്ടിവെക്കണം. മൂന്നാഴ്ച പിന്നിടുമ്പോള് മുകുളം പച്ചയായിരുന്നാല് ഒട്ട് വിജയിച്ചു എന്നു കരുതാം. വീണ്ടും രണ്ടാഴ്ച കഴിയുമ്പോള് മുകുളം സജീവമായി പുതിയ ഇലകള് വന്നുതുടങ്ങും. ആ സമയം നീരാവി അറയില് നിന്നും മാറ്റി പുതപ്പിച്ച കവറും മാറ്റി ഒട്ടിന് അഞ്ച് സെ.മീ. ഉയരത്തില്‍വെച്ച് സ്റ്റോക്ക്കമ്പിന്റെ തലപ്പ് വെട്ടിക്കളയണം. രണ്ടാഴ്ചയിലൊരിക്കല് ചാണകപ്പൊടിയും വേപ്പിന്‍പിണ്ണാക്കും ഒരുനുള്ള് എല്ലുപൊടിയും ചേര്‍ത്ത് നല്‍കി മുടങ്ങാതെ നനയ്ക്കുകയും വേണം. ബഡ്ഡ് വളര്‍ന്ന് ഒരടിയാകുമ്പോള് നടാറാകും. ആ സമയം പ്ലാസ്റ്റിക് നാട അഴിച്ചുമാറ്റി മറ്റ് കിളിര്‍പ്പുകളെയും നീക്കം ചെയ്യണം. ശരാശരി 75 മുതല് 80 ശതമാനം ഇങ്ങനെ ഒട്ടിച്ചെടുക്കാം.\nമുന്‍കാലങ്ങളില് സ്റ്റോക്ക് മാതൃവൃക്ഷത്തിന്റെ അടുത്ത് കൊണ്ടുവന്നുള്ള പാര്‍ശ്വഒട്ടിക്കലാണ് ഉണ്ടായിരുന്നത്. ഇന്നത് പാച്ച്ബഡ്ഡിങ്ങിന് വഴിമാറി. പലരും ഇപ്പോള് രഹസ്യമായിട്ടാണ് ഈ രീതി നടത്തുന്നത്. നഴ്‌സറി ഉടമ റസാലം ജയകുമാര് പറഞ്ഞു. അദ്ദേഹം കോട്ടൂര്‍ക്കോണം മാവ്, അരക്കില്ല പ്ലാവ്, മുട്ടംവരിക്ക എന്നിവയാണ് കൂടുതല് ചെയ്യുന്നത്. ഒരു വിദഗ്ധ തൊഴിലാളി 200-250 വരെ ഒട്ടുതൈ ഒരുദിവസംകൊണ്ട് ഉണ്ടാക്കും. ഇങ്ങനെ ഉത്പാദിപ്പിക്കുന്ന തൈകള് പെട്ടെന്നുവളരും. എന്നാല് അഞ്ചടി പൊക്കം വരുമ്പോള് തലപ്പ് നുള്ളി വിടുകയും പാര്‍ശ്വശാഖകളില് ഭാരംകെട്ടി തറയ്ക്ക് സമാന്തരമായി വളരാന് സൗകര്യമൊരുക്കുകയും ചെയ്താല് വിളവെടുപ്പ് വീട്ടുകാര്‍ക്ക് തന്നെ നടത്താം. വിവരങ്ങള്‍ക്ക്: 04651 245976.\nRelated Stories: പാച്ച് ബഡ്ഡിങ് പഴച്ചെടികളിലും - Saturday, November 26, 2011 Comments:


K Babu MLA-Against-dcc list-\nഡിസിസി പ്രസിഡന്റ് നിയമന രീതിയോട് അതൃപ്‌തിയെന്ന് കെ ബാബു എം എൽ എ. ആരെയും പുറത്ത് നിർത്താനാവില്ല പാർട്ടിയിലേക്ക് കൊണ്ടുവരാണ് ശ്രമിക്കുന്നതെന്ന് കെ ബാബു. അതേസമയം ഡിസിസി പുന സംഘടനയ്‌ക്കെതിരെ രൂക്ഷ വിമർശനവുമായി മുതിർന്ന നേതാക്കളും എത്തി. മുതിർന്ന നേതാക്കളായ രമേശ് ചെന്നിത്തലയും ഉമ്മൻ ചാണ്ടിയും പട്ടികയിൽ അതൃപ്‌തി പ്രകടിപ്പിച്ചു.\nഅധ്യക്ഷന്മാരെ തീരുമാനിക്കുന്നതിൽ കൂടുതൽ ചർച്ചകൾ വേണമായിരുന്നെന്ന് ഇരുനേതാക്കളും അഭിപ്രായപ്പെട്ടു. ഫലപ്രദമായ ചർച്ച നടന്നില്ലെന്നും തൻറെ പേര് അനാവശ്യമായി വലിച്ചിഴച്ചെന്നും ഉമ്മൻ ചാണ്ടി പറഞ്ഞു. ഡി.സി.സി. അധ്യക്ഷ പട്ടികയ്ക്ക് എതിരെ പരസ്യവിമർശനം നടത്തിയതിന് നേതാക്കളെ സസ്പെൻറ് ചെയ്തതിലും ഉമ്മൻ ചാണ്ടി അതൃപ്‍തി പ്രകടിപ്പിച്ചു.\nനടപടിക്ക് മുമ്പ് വിശദീകരണം തേടണമായിരുന്നു എന്നാണ് ഉമ്മൻ ചാണ്ടി പറഞ്ഞത്. ഡി.സി.സി. പട്ടിക സംബന്ധിച്ച് ചർച്ച നടക്കുമെന്ന വാഗ്ദാനം നടപ്പായില്ല, അതിനാലാണ് ഹൈക്കമാണ്ടിനെ സമീപിക്കേണ്ടി വന്നത്. സംസ്ഥാന തലത്തിൽ കൂടുതൽ ചർച്ചകൾ വേണമായിരുന്നു രമേശ് ചെന്നിത്തല പറഞ്ഞു.\nRead more on: K BABU | kerala


റോഡ് നിർമാണം പാതിവഴിയിൽ; ചെളിയിൽപ്പുതഞ്ഞ് യാത്ര | 29Sep2021\n• കുഴികളുമായി അപകടക്കെണിയായ ആറ്റിൻപുറം കൊച്ചുപാലോട് റോഡ്\nപനവൂർ : പണി തുടങ്ങിയിട്ട് ഒരുവർഷമായി. എന്നിട്ടും ആറ്റിൻപുറം കൊച്ചുപാലോട് റോഡ് ചെളിക്കളം തന്നെ. പരാതിപറഞ്ഞു മടുത്തുവെന്നാണ് നാട്ടുകാർ പറയുന്നത്. മൂന്നു തിരഞ്ഞെടുപ്പുകാലത്തും വാഗ്ദാനമായിരുന്നു നല്ല റോഡെന്നത്. തിരഞ്ഞെടുപ്പ് കഴിഞ്ഞിട്ടും ഒന്നും സംഭവിച്ചില്ല. നാട്ടുകാർക്ക് ചെളിയിൽ പുതഞ്ഞ് യാത്രചെയ്യാനാണ് ഇപ്പോഴും വിധി.\nദീർഘനാളത്തെ ആവശ്യത്തിനൊടുവിലാണ് പനവൂർ പഞ്ചായത്തിലെ ഏറ്റവും പ്രധാനപ്പെട്ട ആറ്റിൻപുറം കൊച്ചുപാലോട് പനയമുട്ടം റോഡിന്റെ നവീകരണത്തിന് മുഖ്യമന്ത്രിയുടെ പ്രളയ ദുരിതാശ്വാസ ഫണ്ടിൽനിന്ന് 30- ലക്ഷം അനുവദിച്ചത്. നിർമാണപ്രവർത്തനങ്ങൾ ആരംഭിക്കുന്നതിന്റെ ഭാഗമായി ഒരുവർഷം മുമ്പ് റോഡ് ഒട്ടുമിക്ക സ്ഥലവും വെട്ടിപ്പൊളിച്ചു. റോഡ് ഉടൻ ഗതാഗതയോഗ്യമാക്കുമെന്നാണ് ഉദ്യോഗസ്ഥർ നാട്ടുകാർക്ക് ഉറപ്പുനൽകിയിരുന്നത്.\nഎന്നാൽ പണി നീണ്ടുപോവുകയായിരുന്നു. വെട്ടിപ്പൊളിച്ചിട്ട ഭാഗങ്ങൾ വലിയ കുഴികളായി. റോഡിന്റെ പാതിഭാഗവും ചെളിക്കളമായി മാറി.\nഒരു വർഷത്തോളമായി നവീകരണ പ്രവർത്തനങ്ങൾക്ക് വേണ്ടിയുള്ള ടാറും മെറ്റലും ഇറക്കിയിട്ട്. റോഡു നിർമാണം അനിശ്ചിതത്വത്തിലാണ്. അപകടങ്ങൾ ഇവിടെ പതിവാകുകയാണ്. പനവൂർ, മുതുവിള ഭാഗങ്ങളിൽനിന്ന് പാലോട്ട് എളുപ്പത്തിൽ എത്താൻ കഴിയുന്ന റോഡാണിത്.


തീ ആളിപ്പടര്‍ന്ന കെട്ടിടത്തില്‍നിന്നും പരിക്ക് വകവെക്കാതെ രാജേഷ് രക്ഷിച്ചത് 11 ജീവന് - Positive Headline\nതീ ആളിപ്പടര്‍ന്ന കെട്ടിടത്തില്‍നിന്നും പരിക്ക് വകവെക്കാതെ രാജേഷ് രക്ഷിച്ചത് 11 ജീവന്\nതീ ആളിപ്പടര്‍ന്ന കെട്ടിടത്തില്‍നിന്നും പരിക്ക് വകവെക്കാതെ രാജേഷ് രക്ഷിച്ചത് 11 ജീവന്.ഞായറാഴ്ച രാവിലെ വടക്കന് ഡല്‍ഹിയിലെ അനാജ് മണ്ടിയിലെ ബാഗ്-പേപ്പര് ഫാക്ടറിയിലെ തീപ്പിടിത്തത്തില്‍പെട്ട പതിനൊന്നുപേരെയാണ് രാജേഷ് രക്ഷപ്പെടുത്തിയത്.\nകെട്ടിടത്തിനുള്ളിലേക്ക് ആദ്യം പ്രവേശിച്ച അഗ്നിശമനസേനാ ഉദ്യോഗസ്ഥരില് ഒരാളാണ് രാജേഷ്. രക്ഷാപ്രവര്‍ത്തനത്തിനിടെ രാജേഷിന് പരിക്കേല്‍ക്കുകയും ചെയ്തിരുന്നു. തുടര്‍ന്ന് ഇദ്ദേഹത്തെ ഡല്‍ഹി എല്.എന്.ജെ.പി. ആശുപത്രിയില് പ്രവേശിപ്പിച്ചു. ഡല്‍ഹി ആഭ്യന്തരമന്ത്രി സത്യേന്ദര് ജെയിന് രാജേഷിനെ ആശുപത്രിയിലെത്തി സന്ദര്‍ശിച്ചു.\nഅഗ്നിശമനസേനാംഗം രാജേഷ് ശുക്ല യഥാര്‍ഥ ഹീറോയാണ്. തീപ്പിടിത്തമുണ്ടായ ഇടത്തേക്ക് ആദ്യമായി പ്രവേശിച്ച അഗ്നിശമനസേനാംഗം അദ്ദേഹമാണ്. പതിനൊന്നോളം പേരുടെ ജീവനും അദ്ദേഹം രക്ഷിച്ചു. തനിക്കേറ്റ പരിക്ക് വകവെക്കാതെ അദ്ദേഹം തന്റെ ജോലി പൂര്‍ത്തിയാക്കി. ഈ വീരനായകന് അഭിവാദ്യങ്ങള്- സത്യേന്ദര് ജെയിന് ട്വിറ്ററില് കുറിച്ചു.\nഞായറാഴ്ച പുലര്‍ച്ചെ 5.22 ഓടെയുണ്ടായ തീപ്പിടിത്തത്തില് 43പേരാണ് മരിച്ചത്. ഷോര്‍ട്ട് സര്‍ക്യൂട്ടാകാം തീപ്പിടത്തത്തിന് കാരണമെന്നാണ് സൂചന. ഫാക്ടറിക്കുള്ളില് ഉറങ്ങിക്കിടന്ന തൊഴിലാളികളാണ് അപകടത്തില്‍പ്പെട്ടത്.


CBI 5th Sequel: സേതുരാമയ്യർ സിബിഐ റിട്ടയേർഡായെങ്കിലും അന്വേഷണത്തിന് ആ ബുദ്ധിരാക്ഷസൻ തന്നെ വേണം! - mammootty's cbi series cbi5will be based on basket killing | Samayam Malayalam\nmammootty's cbi series cbi5will be based on basket killing\nസേതുരാമയ്യർ സിബിഐ റിട്ടയേർഡായെങ്കിലും അന്വേഷണത്തിന് ആ ബുദ്ധിരാക്ഷസൻ തന്നെ വേണം!\nSamayam Malayalam | Updated: 18 Oct 2019, 05:06:00 PM\nവേറിട്ട കൊലപാതക പരമ്പര പറയാൻ സേതുരാമയ്യർ സിബിഐ വീണ്ടും. സേതുവിനെ കാത്ത് ആരാധക വൃന്ദം, ഏറെക്കാലത്തിനു ശേഷമുള്ള മടക്കവും ആരാധകർ ഏറെ പ്രതീക്ഷയോടെ കാണുന്നു.\nസേതുരാമയ്യര് ഇനി ബാസ്കറ്റ് കില്ലിങ് കൊലപാതക പരമ്പരകളുടെ ചുരുളഴിക്കും!; എത്തുന്നത് റിട്ടയേർഡ് സിബിഐ ഉദ്യോഗസ്ഥനായി\nസേതുരാമയ്യർ അണിയറയിൽ ഒരുങ്ങുന്നു.\nറിട്ടയേർഡ് CBI ഉദ്യോഗസ്ഥനായി മമ്മൂട്ടി\nമലയാളികളുടെ എക്കാലത്തെയും ഹിറ്റ് ചലച്ചിത്ര സീരീസായ സേതുരാമയ്യര് സിബിഐയുടെ അഞ്ചാം ഭാഗം അണിയറയിൽ ഒരുങ്ങുകയാണ്. ചിത്രത്തിൽ പറയുന്നത് കരളക്കരയിൽ ഏറെ ചര്‍ച്ച ചെയ്യുന്ന കൂടത്തായി കൊലപാതക കേസ് ആണെന്ന് മുൻപ് റിപ്പോ‍ര്‍ട്ടുകളുണ്ടായിരുന്നു. സേതുരാമയ്യ‍ർ സിബിഐ വീണ്ടും എത്തുമ്പോൾ ചിത്രം പറയുന്നത് ഇതിലും വേറിട്ട ഒരു കൊലപാതക പരമ്പരയാണ് എന്നാണ് ഒടുവിൽ ലഭിക്കുന്ന വിവരം.\nഎന്നാൽ ഇത് കൂടത്തായി കൊലപാതക പരമ്പരയോട് സാമ്യം പുലര്‍ത്തുന്ന കഥയാണെന്നും റിപ്പോര്‍ട്ടിൽ പറയുന്നു. എന്നാൽ കൂടത്തായി കൊലപാതക പരമ്പര തന്നെയാണോ സിനിമ പറയുന്നത് എന്ന കാര്യത്തിൽ സ്ഥിരീകരണം ലഭിച്ചിട്ടില്ല. മമ്മൂട്ടി- കെ മധു- എസ്.എന് സ്വാമി കൂട്ടുകെട്ടില് തന്നെയാണ് സേതുരാമയ്യര് അഞ്ചാം ഭാഗത്തിൽ എത്തുക. 2020ൻ്റെ തുടക്കത്തോടെ ചിത്രീകരണം തുടങ്ങാനാണ് തീരുമാനം. റിട്ടയേര്‍ഡ് സിബിഐ ഉദ്യോഗസ്ഥനായിട്ടാണ് ചിത്രത്തിൽ മമ്മൂട്ടി എത്തുന്നത് എന്നും ചിത്രത്തിലെ മറ്റു പ്രധാന വേഷങ്ങളിൽ എത്തുന്നത് പുതുമുഖങ്ങൾ ആയിരിക്കുമെന്നുമാണ് റിപ്പോര്‍ട്ടുകൾ.\nAlso Read: മമ്മൂട്ടിയുടെ സിബിഐ ഡയറിക്കുറുപ്പിൻ്റെ അഞ്ചാം ഭാഗം പറയുന്നത് കൂടത്തായി കേസ്?\nബാസ്കറ്റ് കില്ലിങ്ങ് എന്ന പ്രത്യേക കൊലപാതക സീരീസാണ് കഥയുടെ പ്രമേയമാകുന്നതെന്നാണ് വിവരം. ഒരേ ലക്ഷ്യത്തോടെ നടക്കുന്ന കൊലപാതക പരമ്പരകളുടെ ചുരുളഴിക്കാനാണ് ഇത്തവണ സേതുരാമയ്യര് ഇത്തവണ എത്തുന്നതെന്നും വിവരമുണ്ട്. മലയാളത്തിന് അത്ര സുപരിചിതമല്ലാത്ത രീതിയിലാകും കഥ പുരോഗമിക്കുന്നത് എന്നാണ് അണിയറപ്രവര്‍ത്തകര് പുറത്തുവിട്ട സൂചന.\n1988ല് പുറത്തിറങ്ങിയ ഒരു സിബിഐ ഡയറിക്കുറുപ്പായിരുന്നു മമ്മൂട്ടിയുടെ എക്കാലത്തെയും ഹിറ്റ് കുറ്റാന്വേഷണ കഥാ ചലച്ചിത്ര പരമ്പരയിലെ ആദ്യഭാഗം. തുടര്‍ന്ന് ജാഗ്രത, സേതുരാമയ്യര് സിബിഐ, നേരറിയാന് സിബിഐ എന്നിങ്ങനെ മൂന്ന് ഹിറ്റുകള് കൂടി ഈ കൂട്ടുകെട്ടിൽ മലയാള സിനിമയ്ക്ക് കിട്ടി. ചിത്രത്തിൻ്റെ അഞ്ചാംഭാഗം ഒരുങ്ങുമ്പോഴും എന് എസ് സ്വാമി തന്നെയാണ് തിരക്കഥ ഒരുക്കുന്നത്.\nAlso Read: പുതിയ തലമുറയ്ക്ക് പക്വത കുറവുണ്ടെന്ന് അമ്മ സെക്രട്ടറി ഇടവേള ബാബു\nകെ മധു തന്നെയാണ് ചിത്രത്തിൻ്റെ അഞ്ചാം ഭാഗത്തിന് പിന്നിലും പ്രവര്‍ത്തിക്കുന്നത്. മധുവിൻ്റെ ഉടമസ്ഥതയിലുള്ള കൃഷ്ണകൃപ തന്നെയാണ് പുതിയ സിബിഐ നിർമിക്കുന്നതും. മമ്മൂട്ടിയുടെ എക്കാലത്തെയും ഗംഭീര കഥാപാത്രങ്ങളിൽ ഒന്നായ സേതുരാമയ്യർ വീണ്ടും എത്തുമ്പോൾ ആരാധകരും ആവേശത്തിലാണ്. അതും കൂടത്തായി കൊലപാതകക്കേസിന് സമാനമായ കഥയാകുമ്പോൾ അതിലേറെ ആകാംക്ഷയാണ്.\n'മിനിമം മോഹന്‍ലാലെങ്കിലും വേണം'; കടുവകള്‍ക്കെതിരെ യഥാര്...\nമലയാളം വരികള് ഹിന്ദിയിലാക്കി പകർത്തിയെഴുതി പഠിച്ച് പാടി ശ്രേയ ഘോഷാൽആര്‍ട്ടിക്കിള് ഷോ\nമമ്മൂട്ടി കൂടത്തായി കേസ് Sethurama Iyer CBI mammootty cbi series Mammootty Koodathai Serial Murders Movie Koodathai Murder Case Koodathai Case To Movie CBI 5th Sequel\nWeb Title : mammootty's cbi series cbi5will be based on basket killing